I APRIL 2012 BLEV EN 25-ÅRIG KVINDE SET FOR SIDSTE GANG
I MUMBAIS EKSLUSIVE BANDRA-OMRÅDE…
HENDES NAVN VAR SHEENA BORA.
DET FØLGENDE OPKALD ER EN VIRKELIG OPTAGELSE
MELLEM SHEENAS FORLOVEDE OG FAMILIE I DAGENE EFTER HENDES FORSVINDEN.
Ja. Hvad er der sket med Sheena?
RAHUL MUKERJEAS STEMME
Så vidt jeg ved, er Sheena…
PETERS STEMME
…af egen fri vilje taget et sted hen
og ønsker ikke kontakt med nogen lige nu.
Okay.
Det er min forståelse.
Du kan gå ud og lede over det hele,
gå rundt og finde ud af…
…hvem, hvor, hvad, ditten og datten.
Måske finder du spor og måske endda Sheena, fint.
Når du har ledt, og du ikke finder hende,
fordi hun har skjult sine spor godt, hvad så?
-Men Papa… -Og hvor fører det dig hen?
Ser du, Indrani var den sidste, der så hende, okay?
Jeg kender min mor, og dengang kunne hun være skræmmende. Hun kunne være led.
INDRIANI MUKERJEAS DATTER
Hun kunne være voldelig.
Hun kunne opføre sig som enhver anden,
men hun er ikke… Lad mig fortælle dig noget,
hun er også den klogeste kvinde i verden.
Mine forældre var begge overpræsterende personer.
I sin tid var Indrani og Peter virkelig et power-par.
De var på forsiden af alle aviser.
NY CEO I INX MEDIA
Min mor kom til Bombay, og hun startede med ingenting…
…men hun arbejdede sig op.
Fru Indrani Mukerjea, CEO i INX Media.
Der var glamouren, skønheden,
bilerne, husene.
De tog familierne med ud at rejse.
Da jeg blev introduceret til min mors søster, Sheena,
var jeg meget ung.
Jeg kaldte hende aldrig tante. Det var bare Sheena.
Hun er en smuk og fantastisk,
virkelig eklektisk, intelligent kvinde. Det husker jeg stadig.
Det var meget mærkeligt, at der pludselig ikke længere var kontakt fra 2012.
Når folk spurgte: "Hvor er Sheena?",
fik min mor et slags anfald.
Min mor fortalte, Sheena var i USA, og jeg spurgte hende et par gange.
Det blev forstået sådan, at hun er flyttet til LA
og laver sine egne ting.
Efter noget tid begyndte jeg at synes, det var ret underligt,
og jeg kan stadig ikke forstå det.
Ingen spurgte til Sheena, da der var gået et stykke tid.
Sheena blev bare ikke…
…længere nævnt af nogen.
Overhovedet.
Det er, som om en besværgelse blev kastet over os
for at få os til at glemme Sheena.
Da jeg kom hjem den 25. august lige efter skole…
…åh, Gud, hele huset var på den anden ende.
Der var så mange politibetjente.
Det var bare så uvirkeligt, at der var politi i vores hus.
Alt, der havde med politi at gøre, var fremmed for mig.
Jeg blev rigtig vred på politiet over,
at de gennemrodede vores ting.
"Hvad fanden sker der?" Min mor sagde, jeg skulle falde ned.
En af betjentene spurgte stuepigen, om hun kendte Sheena.
Jeg gik hen til min mor og spurgte:
"Mor, hvad er det om Sheena?"
Hun kiggede bare på mig…
…og inden hun nåede at svare, sagde betjenten: "Du må ikke sige noget. "
Min mor bliver anholdt.
Derefter ser jeg hende ikke.
Der er lige kommet en nyhed.
Mediemogulen Indrani Mukerjea er blevet anholdt af politiet i Mumbai
og er sigtet for at myrde sin søster for snart tre år siden.
Jeg blev ringet op af Peter.
"Indrani er blevet anholdt og sigtet for mord. "
Vi var tætte. Jeg anede det ikke.
Jeg tændte tv'et og så Sheena.
Vi var målløse.
Hvad foregik der?
Det er en sag, der har forvirret, fascineret og chokeret os alle.
Det var en sag, hvor der næsten dagligt
kom noget nyt frem.
Selv familien lækker en historie hvert minut.
Hvert smil og kram var falsk for os.
For at vise verden, vi har det godt.
Rahul, hør nu her. Rahul, løb ikke.
Dynamikken i relationerne.
Hvad er det for en familie?
Som du kan forestille dig, går der mange chokbølger
gennem Mumbais overklasse.
Historien blev hele tiden vildere.
Én gruppe magtfulde folk ville skrotte sagen.
En anden gruppe magtfulde folk vil afsløre sagen.
Hvad er det præcise motiv, der kunne få Indrani til at dræbe Sheena
i koldt blod?
Tror jeg, at nogen i familien ved, hvad der er sket med Sheena?
Absolut. Jeg tror, der er mere end en person.
23. MAJ
PEN, RAIGAD TO TIMER FRA MUMBAI
Jeg var på vej hjem med noget materiale fra Varsai.
CIVIL POLITIREPRÆSENTANT
På vej tilbage
så jeg en mango falde fra et træ, så jeg holdt ind til siden.
Jeg kunne lugte noget.
Lugten var fæl, så jeg ledte efter kilden.
Der var en hånd med negle. De havde neglelak på,
og jorden ved siden af viste tegn på brand.
Så ringede jeg til politistationen.
De indsamlede knogler og nogle rester.
Hvor liget blev fundet
gravede vi et hul under et træ, omkring tre meter derfra,
og vi begravede det der.
I 2012 var det tydeligt at se på liget,
at der var tale om drab og en forbrydelse.
Så snart det er anmeldt, at der er sket et unaturligt dødsfald…
TIDLIGERE POLITIBETJENT
…har politiet ingen anden mulighed end i det mindste at aflægge
rapport om en dødsulykke.
Så i den her sag er det virkelig chokerende.
Politiet registrerede ikke rapporten om dødsulykken,
registrerede ikke mordet, efterforskede ikke sagen.
Der stod en meget magtfuld person bag.
25. AUGUST
mistede jeg helt forbindelsen til hende.
Jeg husker, at min far var forvirret over, hvad der skete.
Han var der i høj grad som en støtte for mig i den tid.
Men i et hus fuld af folk
fra min fars side af familien,
der med det samme var parate til at…
…tro, hun gjorde det: "Hvordan kunne hun finde på det?"
Og alle… Ja, alle er lige så chokerede,
og alle tænker: "Hvad fanden sker der?"
Men snarere end at prøve at finde ud af, hvad der skete,
havde alle en mening.
KHAR POLITISTATION MUMBAI
Jeg blev ringet op af en af mine reportere:
"Politiet har anholdt en, der hedder Indrani Mukerjea. "
Så slog det mig pludselig, at Indrani Mukerjea er
den Indrani Mukerjea.
Første dag husker jeg,
at alle kanaler fortalte, at Indrani Mukerjea dræbte sin søster,
hvilket var troværdigt. Det sker.
Søskende, der dræber hinanden. Det sker.
Men hvordan havde hun skjult det i tre år?
Det skete i 2012.
Hun blev arresteret i 2015. Hvordan formåede hun det?
Kilder fortæller India Today, at sagen blev belyst,
da en informant tippede politiet
om Indrani Mukerjeas påståede rolle i drabet på hendes søster
i samarbejde med hendes chauffør.
INDRANI MUKERJEAS EKS-CHAUFFØR
Politiet afhørte Indranis chauffør, Shyamvar Rai, i timevis,
hvorefter han tilstod forbrydelsen.
Efter denne indrømmelse kaldte politiet Indrani Mukerjea ind
og afhørte hende i tre en halv time i går
for derefter at anholde hende.
Hele sagen imod Indrani Mukerjea
er bygget på de tilståelser, der er givet,
Shyamvar Rais vidneudsagn.
Chaufføren, der var ansat af Indrani Mukerjea.
Jeg har arbejdet hos politiet i 35 år.
Når nogen står over for politiet, er der en frygtfaktor.
POLITIASSISTENT PÅ KHAR POLITISTATION
Og…
Det ligger til menneskets natur,
at man overfor politiet
er skræmt.
Shyamvar Rai afslørede, at han i 2012,
sammen med Indrani Mukerjea,
havde myrdet Sheena Bora.
Det er ikke en kompliceret sag. Det er en simpel drabssag.
Selv i dag tror jeg, at i begyndelsen
havde Mumbai politi ikke øje for sagens enorme omfang.
De troede, det blev en saftig sag for medierne.
"Vi opklarede sagen efter tre år.
Så vi skal have et klap på skulderen. "
Det var alt.
INDIEN MUMBAI
Næste dag fik vi oplysninger om,
at politiet havde sendt folk til Kolkata, til Guwahati.
Så indså vi, at der måske var flere anklagede involveret i sagen.
Seneste nyt fra Kolkata.
Indrani Mukerjea, hendes anden mand Sanjeev Khanna,
er lige blevet anholdt.
Politiet mistænker ham for at medvirke.
INDRANIS TIDLIGERE MAND
Ifølge kilder var han i bilen sammen med Indrani og Shyamvar Rai
den 24. april 2012,
da Indrani samlede Sheena op ude foran universitetet,
og det hævdes, at han hjalp Indrani med at dræbe Sheena.
Så det er anklagen mod ham.
Hr. Khanna! Er du enig i anklagerne?
Detaljer fra Sanjeevs vidneudsagn,
Indranis eksmand har bekræftet, at Sheena blev stranguleret og dræbt.
Han hævder at have været i bilen, men at han sov, da mordet fandt sted.
Det overraskende er, at Sanjeev Khanna var involveret,
som er Indrani Mukerjeas eksmand, og de har også en datter, Vidhie.
Den eneste person, jeg ikke kan få til at passe ind, er Sanjeev,
min biologiske far.
Han fremstår virkelig som anomalien i det hele.
Han havde intet at gøre med noget eller nogen
udover at være min far. Det var det!
Jeg er datter af Indrani Mukerjea, Peter Mukerjea og Sanjeev Khanna.
Min far, Peter, adopterede mig juridisk.
Men ikke mange i verden er heldige nok
til at kunne sige, de har tre forældre.
Ironisk nok blev mine tre forældre så også taget fra mig,
og de sad alle, hver og en, i fængsel.
Sidste nyt. Mediemogulen Indrani Mukerjea…
Sheena Bora…
Det er ubegribeligt, at mit navn er associeret…
Mig, Vidhie Mukerjea, er associeret med ordet mord.
Når jeg siger mit navn, Vidhie Mukerjea…
…kommer jeg med det samme til at tænke på mord, på Sheena Bora-sagen.
Da den kom frem, var den en temmelig vandtæt historie.
Alle var oppe at køre over,
da det virkede som en saftig historie:
"Ja, vi har konen, vi har eksmanden,
vi har chaufføren. " Jeg mener,
det giver den perfekte udsendelse, ikke?
Det er den næste bestseller.
Det ville være en god film. Men det er en sand historie.
Så sort og hvidt er det ikke.
Ser du, indtil Sheena Bora-drabssagen udspillede sig,
kendte vi Indrani Mukerjea
udelukkende som Peters kone,
og ved at hun var den her ambitiøse mediebaronesse.
Ifølge politiet har Indrani dræbt Sheera i et koldblodigt mord.
Fokus har været på at finde ud af "Hvorfor?"
At få kendskab til hendes baggrundshistorie.
Lad os finde ud af:
"Hvor begyndte livet for Indrani Mukerjea?
Hvem er Indrani Mukerjea?"
Så jeg tror, der blev brugt meget tid på at mødes med folk,
som både kendte Sheena og Indrani.
HR. U. K. BORA FRU D. R. BORA
En af de afgørende spillere
er Indrani Mukerjeas bror, Mekhail Bora.
Jeg hedder Mekhail Bora.
Jeg er bror til…
SHEENA BORAS BROR
…den afdøde Sheena Bora.
Det her er mit hjem,
hvor Sheena og jeg er født.
Og man kan også sige,
at det er samme sted, som Indrani blev født.
På det tidspunkt, hvor jeg så i nyhederne,
at Indrani har myrdet Sheena…
Og jeg var…
…lamslået i det øjeblik.
Jeg var helt frosset, kan man sige.
Indrani Mukerjea er anholdt…
…for påstået medvirken i mordet på sin egen søster.
…anholdt for at myrde sin søster.
-Øjeblik. Bare to minutter. -Ikke nu. Ingen kommentarer.
Til at starte med vidste jeg ikke, hvad jeg skulle sige.
Det var kaotisk på det tidspunkt, for en af mediepersonerne spurgte:
"Har Sheena Boras storesøster myrdet hende?"
Og det indprentede sig i mit sind.
Hvis der kommer falske nyheder frem i starten,
skal alle have sandheden at vide.
Jeg kan fremvise bevis
for Mumbai politi, som klart kan bevise,
at Sheena er Indranis datter, ikke hendes søster, og jeg er hendes søn.
Den største drejning i sagen er nu,
at Sheena, som vi indtil i går troede, var Indranis søster,
viser sig at være hendes datter.
Hun er blevet anklaget for at narre alle, hun kender…
SHEENA VAR MIN DATTER, IKKE MIN SØSTER, INDRØMMER INDRANI
SKAMILIEN
PETER KENDER IKKE HUSTRUS FORTID
Jeg kan huske, at jeg bragte historien om Sheena Bora-sagen
i fjernsynet dengang.
Og jeg er ikke bare nyhedsvært, jeg er forælder.
Så når man som forælder, ikke bare som nyhedsmand, hører, at…
…Sheena er Indranis datter, og Indrani har dræbt sin egen datter,
så tænker man: "Hvad fanden?"
De begivenheder, der udspiller sig, er så chokerende,
at folk ikke ved, hvad de skal mene.
Der kan ikke være noget lavere stadie end det.
Indrani som moren… Ufattelig ækelt.
Jeg tror for os, hvad var det mest…
JOURNALIST OG KLUMMESKRIBENT
…forbløffende ved det?
Og det er noget, man må forstå
om os som et land og som en kultur.
I Indien er der en vis forventning til moderfiguren.
Det er dybt indgroet i vores kultur, tror jeg.
Det er dybt indgroet i vores mest udbredte religion.
Det handler om moder Indien.
Alt handler om moren.
Den kendsgerning at en, som var mor,
kunne have begået det mord og dræbt sin egen datter,
er ikke til at begribe.
Politikommissæren i Mumbai har bekræftet,
at Sheena var Indrani Mukerjeas datter
fra et ukendt tidligere forhold.
Så fandt de ud af, hun var datter
af den første mand.
Ingen vidste, hvem han var.
Det mystiske mord på Sheena Bora er indviklet i komplicerede relationer.
Hvem er gift med hvem, og hvem er far til barnet,
det giver Mumbais politi endeløse hovedbrud.
Fra tidligt i min barndom til jeg fyldte 15,
var der overhovedet ingen kontakt med Indrani.
At føde børn ind i denne verden
for at forlade dem er ikke måden, man gør det på.
Hun ville viske sin fortid ud.
Hun har skjult den kendsgerning, at vi er hendes børn, for Peter
og selv for Vidhie.
Store afsløringer i Sheenas drabssag.
Peter Mukerjea talte med India Today…
SIDSTE NYT
…og fortalte, at Sheena var Indranis søster.
Peter, Peter!
Min søn, som var i et forhold med Sheena,
sagde til mig: "Det er ikke korrekt. Hun er ikke
hendes søster, men hendes datter. "
Men det afviste jeg dengang,
fordi jeg ikke troede på det, og sagde:
"Indrani har fortalt mig, det ikke passer, "
og jeg troede selvfølgelig på min kone.
Det holdt jeg fast i,
så meget at det medførte splid mellem mig og min søn.
Meget sjældent støder man på et så komplekst sæt af relationer,
hvor sønnen af den nuværende ægtemand
dater datteren fra Indranis tidligere ægteskab.
Peter Mukerjea, Peters første kone, to sønner.
Rahul Mukerjea. Han bliver her.
Så er der Indrani Mukerjea, som har tre ægtemænd,
to tidligere, de er alle i live.
Den anden mand er involveret i drabet.
Hans datter er nu datter af Peter Mukerjea.
Den første mand, hans datter er Sheena Bora.
Hun indgår i et forhold med Rahul Mukerjea.
Så Peters søn og Indranis datter er sammen.
Det er meget interessant for den indiske offentlighed.
Der er ingen Kardashian-familie her i Indien, vel?
Var det årsagen,
tætheden mellem Rahul og Sheena, der førte til mordet?
Både Indrani og Peter var imod forholdet
mellem Rahul og Sheena.
Stemningen var dårlig dengang.
Sheena og Rahul havde lagt afstand til familien,
fordi de sagde: "Vi gør, hvad vi vil. "
Min mor og Sheena havde det skrækkeligt med hinanden.
De skændtes rigtig meget.
Der blev udvekslet mange virkelig grove ord mellem dem.
DATO FRE, 9. MARTS 2012 FRA: SHEENA BORA
TIL: INDRANI MUKERJEA
JEG ER MEGET LYKKELIG OG TRYG SAMMEN MED RAHUL.
BURDE DET IKKE VÆRE DET VIGTIGSTE FOR FORÆLDRENE/FAMILIEN?
DU GJORDE, HVAD DER GJORDE DIG LYKKELIG I LIVET. JEG FORTJENER DET SAMME.
Rahul havde spurgt Indrani og Peter:
"Hvorfor er Sheena ikke vendt tilbage efter at have mødtes med Indrani?"
Han ringede til Indrani og Peter for at finde ud af det,
og ifølge Rahul blev hun ved med at ændre historie.
Det var noget, Rahul blev mistænksom over,
og det er grunden til, han optog de samtaler.
Papa, det er ikke bare mig, okay?
Alle hendes venner, ikke?
Hendes Facebook, internet, arbejde.
De… Hendes kolleger er her for at lede efter hende.
De siger, hun er pligtopfyldende på arbejdet.
I tre år er hun ikke udeblevet
en dag uden at give besked.
Nu har hun været væk i mere end to eller tre dage
og har ikke informeret nogen.
Det ligner hende ikke.
Kan du høre, hvad jeg siger?
Da Rahul prøvede at få fat i Sheena via Indrani,
sagde hun, at Sheena forlod Indien
og ikke ville tale med ham.
Rahul var overrasket, for ifølge politiet
hævdede han, at han havde Sheenas pas.
Hvordan forlod Sheena landet?
Mit forslag til dig,
og det er bare et forslag, et råd, vejledning.
Det er at sige, hvis det er sådan, det er, så lad det være.
Hun kommer tilbage, når hun vil.
Hvis hun ikke kontaktede nogen,
og hun er taget afsted og gerne vil gemme sig,
så vil hun tage afsted med en. Måske er det sket.
Måske med en opdigtet person,
det ved jeg ikke… Hvad end det nu er.
Det er op til hende, ikke?
Hendes valg.
Af gode grunde havde alle i politiet og hos medierne
det her spørgsmål i tankerne,
at hvis Indrani stod bag,
hvordan kendte Peter så ikke til det?
Hvorfor stolede han ikke på sin søn,
da Rahul Mukerjea forsøgte at overbevise ham om,
at Indrani løj?
Hvorfor bliver jeg igen udpeget?
Jeg har ikke gjort noget, ikke tilbageholdt noget.
Jeg vil bare finde min forlovede,
som nogen har taget og flyttet!
Gud ved hvorhen, og hvilken situation hun er i.
-Altså… -Du hakker på mig for ikke at…
Fortælle dig, at jeg har talt med hendes chef?
Hvor fanden er hun?
Det må du fortælle mig.
Fortæl du mig det.
Hvordan kan man som forælder, som far,
ikke være bekymret over, at ens søn er så traumatiseret over, at hans forlovede
er forsvundet og har været det i tre år?
Det rigtige spørgsmål i den her sag er:
"Hvad har familiemedlemmerne, dem allesammen, gjort i tre år
for seriøst at prøve at opspore Sheena?"
Det var mærkeligt. Jeg fik pludselig e-mails
fra hende fra forskellige konti.
De lød ikke som Sheena.
"Savner dig, " alt det der. Men jeg satte ikke spørgsmålstegn ved:
"Hvorfor er der forskellige e-mailadresser?"
Indrani fortalte mine bedsteforældre og mig,
at Sheena var taget til USA for at studere på universitetet.
Og hun fortalte os sågar, at hun i et par måneder
ville slå sig ned der,
og at hun ikke ønskede kontakt med nogen.
Og når hun fandt sig til rette, tog hun kontakt.
Indrani var ikke en professionel forbryder,
så jeg mistænkte hende ikke for mord.
Jeg stolede på alt, hvad hun sagde.
Indrani sagde: "Sheena er væk, " det accepterede jeg.
Mekhail og Sheena var ret tætte.
Åbenlyst, for de var bror og søster.
De har holdt kontakten, siden de blev født.
Det var sådan en underliggende, en form for uudtalt forbindelse.
Jeg har aldrig været tæt på Mekhail. Jeg har aldrig følt, du ved…
Jeg følte mig aldrig tilpas i hans selskab.
Med Sheena var det…
I dag føler jeg, det næsten var kosmisk. Det var øjeblikkeligt.
Der var bare en kærlighed mellem os.
Jeg kan tale om minderne.
Men når jeg begynder at tænke på alt det,
er virkeligheden, at hun… Jeg har ikke set hende,
har ikke hørt hendes stemme i over ti år,
siden 2012.
Jeg ved ikke engang, hvad jeg skal tro om det.
Det er en meget hård nød at knække for mig, fordi jeg bare…
Jeg er ikke villig til at acceptere
den virkelighed lige nu.
Indtil videre har Indrani ikke samarbejdet med Mumbai politi.
Hun siger konstant, at hendes datter er i USA,
så vidt hun ved, og at hun ikke er død.
Det hjælper ikke Mumbai politis sag,
og derfor har de brug for flere beviser,
som kan etablere den kendsgerning,
at de mennesker var involveret i drabet på hendes datter.
Det bliver svært at indsamle beviser
i forbindelse med et tre år gammelt mord.
Et specialhold fra Mumbai vil blive sendt til Raigad.
Eftersom liget har været begravet i tre år,
bliver et hold retsmedicinere også sendt afsted for at afdække beviser.
Klokken fire om morgenen…
…kom Mumbai politi fra Khar politistation.
Jeg var chokeret over at se,
at så mange politibetjente kom til mig så tidligt om morgenen.
De sagde, de var kommet angående den hændelse, der fandt sted i 2012.
Men det regnede, og på grund af mørket
kunne jeg ikke vise dem den nøjagtige lokation.
Det tog fem-seks timer at finde liget.
De pakkede skelettet ned i en plastikpose…
…og bragte det til Mumbai til nærmere undersøgelse.
Vi ved stadig ikke, hvem der prøvede at droppe sagen i 2012.
Vi ved kun, at der er sket et drab, en bestemt person har begået drabet,
men vi ved ikke noget om den større konspiration.
Hvem kontaktede og overtalte politiet til ikke at registrere sagen?
Det er helt sikkert sket
på grund af en magtfuld, usynlig hånd, der har været på spil.
Det sidste nye er, at Mumbai politi vil afhøre
de tre nøglepersoner, som formentlig dræbte Sheena Bora.
Hendes mor, Indrani Mukerjea,
hendes stedfar, Sanjeev Khanna,
og Indranis chauffør.
Trioen vil blive afhørt
af Mumbais politikommissær, Rakesh Maria.
Bare for at give lidt baggrund,
det er den Rakesh Maria.
Chef for Mumbai Crime Branch,
som er et efterforskningsagentur af højeste kvalitet.
Mumbais medier
ynder at sammenligne det med Scotland Yard.
Det er ham, der løste den indiske mujahedin-sag
og løste sagen om eksplosionen i '93.
Det er ham, der ledte efterforskningen
af terrorangrebene i Mumbai i 2008.
Han vidste udmærket, hvem Peter Mukerjea og Indrani Mukerjea var,
hvem de var for medierne, for den indiske offentlighed.
Han forstår, at der er medieopmærksomhed på sagen.
Han kommer ud af politistationen kl. 20:30 i bedste sendetid.
Han vidste, at alle ville bringe den pressekonference live.
-Stille! -Start din briefing!
Her til morgen har vi fundet skeletresterne
af den afdøde Sheena Bora.
Vi har også fundet…
…Sheena Boras pas fra Dehradun i dag.
Det afkræfter teorien…
…om, at…
…Sheena Bora tog til USA.
Så snart medierne omdanner en sag som Sheena Boras drabssag
til et kriminaldrama,
så er politiet også i høj grad en del
af rollebesætningen i det drama,
der udfolder sig. Og de ved det!
Politiet ved også,
at det ikke er en sag, der udspiller sig anonymt.
Den vil udspille sig i tv-kameraernes skær…
…hvor jo større overskriften er, jo mere sensationelt er det,
og jo mere eksponering er der.
Der er noget andet vigtigt.
-Det er bare en mulighed. -Ja.
-Måske er det værd… -Okay, sig frem.
…at kigge på involveringen
af en spåmand eller lignende.
Kvinderne er meget stærke,
men de opererer altid med rådgivning et cetera.
Jeg tager ikke gas på jer.
Man leder efter den lille smule mere masala,
der ville give historien et ekstra pift.
Hun er et klamt menneske, sandsynligvis psykopat,
der nok har gjort noget lignende måske én gang før?
Indrani Mukerjea blev med det samme gjort til en sirene,
til skurken,
en mujrim, forbryderen,
for omkring hende
kunne hele handlingsforløbet bygges op.
Da sagen kom frem,
havde alle allerede taget stilling.
Min mor var den onde morder,
min far var ham, der ikke anede noget på det tidspunkt,
mine stedbrødre, det var… "Åh, stakkels Rahul. "
Hvad angik mig, var jeg et virkelig forkælet og lidt uopdragent barn.
Men dem, der er interesseret i sagen,
bør holde fokus på Sheena.
Det handler om Sheena.
Der er en, der døde i det her.
Lad os give seerne en større forståelse
for, hvad der foregår.
DETALJER FRA RETSREFERATER
Kilder i politiet har afsløret grusomme detaljer fra drabet.
24. APRIL 2012 DEN NAT, HVOR SHEENA FORSVANDT
Mumbai politi siger, at om aftenen omkring kl. 18:30…
…ringede Indrani til Sheena i Bandra tæt på National College.
Rahul var sammen med Sheena på det tidspunkt.
Det er den berømte Linking Road i Bandra,
og den her bygning, lige ude foran den butik,
er stedet, hvor Indrani og Sanjeev skulle have samlet Sheena op.
Blev hun kørt til Amarsons om natten eller om morgenen?
-Natten! -Om natten, skat?
INDRANIS STEMME
Hvornår mødte hun Indrani?
Den 25. tog Indrani til Kolkata, så det var den 24. om aftenen.
Så er det… hun må have taget… hun må…
Hvis hun gav besked, tog hun nok fri den følgende dag
efter en lang nat formodentlig.
Formodentlig.
Og siden da har hun ikke taget kontakt.
De tilbød hende en drink med noget i…
FLASKE MED STOFFER I
…og da hun følte sig døsig,
blev hun kørt til et afsides sted.
Politiet hævder også,
at Indrani og Sanjeev Khanna kvalte Sheena.
SANJEEV KHANNA HEV I SHEENAS HÅR, MENS INDRANI KVALTE HENDE.
SHEENA BORA KÆMPEDE IMOD OG BLEV SÅ TAVS.
Efter drabet tog den anklagede hjem til Peter Mukerjea i Worli.
Den nat opbevarede de liget lige i den her bungalow,
inde i deres garage, i deres bil.
LIGET BLEV BRAGT FRA BILENS BAGSÆDE OVER I GARAGEN
Indrani Mukerjea puttede åbenbart makeup på Sheenas lig,
så hun så frisk ud,
og ingen antog, at der var et problem.
Og så blev liget kørt til Raigad tidligt om morgenen.
Rahul, hvis hun ville kontakte dig,
så ville hun have taget kontakt.
Ja, hvis hun ville i kontakt med nogen,
ville de have hørt fra hende. Nej, hun har ikke kontaktet nogen.
Ja, nok fordi hun ser…
Jeg tror, jeg ved hvorfor. Det er min holdning, okay?
-Fordi du ringer til alle. -Hvordan kan vi vide,
om hun er død eller i live, Indrani?
Hun har ikke kontaktet nogen.
Hun behøver ikke være død med den adfærd.
Hvorfor tror du uden grund, hun er død?
Hun er fløjet et sted hen. Hvorfor skulle hun være død uden grund?
Jeg ville ikke tænke… Hvorfor skulle jeg tro, at hun var død?
Ærligt talt, så tror jeg ikke på dig…
Du burde være rigtig bekymret.
Jeg tror ikke, du skal bekymre dig, Rahul.
Indrani Mukerjea er ikke en kendis, som man skal tage let på.
Man skal ikke antage, hun havde en kompliceret tankegang,
men snarere se hende som en hårdkogt forbryder,
som har begået den mest modbydelige gerning.
Jeg er klar, folkens. Bare spørg mig om, hvad end I har brug for.
Tekster af: Marc Wilkins